દશેરા નિમિતે સમગ્ર દેશમાં શસ્‍ત્રનું પૂજન થતું હોય છે. ત્‍યારે સૂર્યસેના દ્વારા સમગ્ર ગુજરાતમાં ક્ષત્રિય સમાજ દ્વારા ઠેર ઠેર શસ્‍ત્ર પૂજન જોવા મળ્‍યા પરંતુ રાજુલા જાફરાબાદ પંથકમાં સૂર્યસેના નવરાત્રી ગ્રાઉન્‍ડ ખાતે શસ્‍ત્ર પૂજન બપોર બાદ રાખવામાં આવ્‍યું હતું. અહીં શહેર અને આસપાસના ગ્રામ્‍ય વિસ્‍તારમાંથી અશ્‍વ હથિયારો સાથે આવ્‍યા હતા અને દશેરા નિમિતે શસ્‍ત્ર પૂજન બાદ શહેરના મુખ્‍ય માર્ગો પર કાઠી ક્ષત્રિય સમાજ રાજપૂત સહિત મોટાભાગના ક્ષત્રિય સમાજના યુવાનોથી લઈને અગ્રણીઓ પણ અહીં ઉપસ્‍થિત રહયા હતા અને રેલીની મેદનીમાં મોટીસંખ્‍યામાં લોકો જોડાયા હતા. અહીં આ વર્ષે ઐતિહાસિક ભવ્‍ય સફળતા સાથે યુવાનો મોટી સંખ્‍યામાં જોડાયા હતા અને ક્ષત્રિયોની પરંપરા મુજબ સાફા સાથે હથિયારોનું પૂજન કરી અશ્‍વ સાથે શહેર ભરમાં રેલી કાઢી હતી. જોકે અહીં દર વર્ષે આ કાર્યક્રમ કરવામાં આવે છે. પરંતુ આ વર્ષે ક્ષત્રિય સમાજનો ઉત્‍સાહ અદભૂત જોવા મળ્‍યો હતો. સાથે સાથે અન્‍ય જ્ઞાતિના લોકો પણ આ શકિત પ્રદર્શન નિહાળવા ઉમટી પડયા હતા. આવનારા દિવસોમાં રાજુલા જાફરાબાદ પંથકમાં કાઠી ક્ષત્રિય સમાજનું સંગઠન વધુ મજબૂત થાય તેવી શકયતા જોવા મળી રહી છે. કાઠી ક્ષત્રિય સહિત રાજપૂત સમાજની વર્ષો બાદ તેમની પરંપરાઓ જાળવી રાખી છે. આજે પણ શસ્‍ત્ર પૂજન હથિયારોનું કર્યુ સાથે અશ્‍વો સાથે શહેર ભરમાં રેલી નીકળી ત્‍યારે તેમનું હજુ પણ સમાજની પરંપરા જોવા મળી રહી છે અને આજે આ અશ્‍વ સાથે રેલી આકર્ષણનું કેન્‍દ્ર બની હતી.